Enda ründemängu kõrval on Rockil vaja lahendada ka teise  kohtumise võtmetegelase Armands Škele küsimus. On ainult üks variant: kalevlastest kehvima füüsisega Škelet tuleb väsitada nii palju kui võimalik. Kui ta peab esiteks tegema meeletult tööd palli saamiseks ning seejärel ka viskele jõudmiseks, langeb mehe efektiivsus kindlasti. Teda tuleb hakkida nii nagu Veideman seda teises mängus kohati tegi. Samuti tuleb Škele panna kaitses rassima ehk tema kaetavale mehele tuleb toimetada pall ja too peab looma teravusi.